text: Силните и слабите страни на Левски преди дербито с ЦСКА - Topsport.bg
  21.02.2019 15:33:00
  21.02.2019 15:43:42
  Прегледи: 37762
  В неделя предстои второто от четирите дербита между Левски и ЦСКА през този сезон. "Сините" влизат в сблъсъка с настроение и висок дух, след като прекъснаха серията си от 9 мача без победа, ако в тях включим и контролите в Кипър. Освен това 26-кратните шампиони имат и самочувствието, че спечелиха последния мач срещу своя съперник. На 29 септември автогол на Витаутас Черниаускас реши спора между двата тима.
  В предходното дерби отборите бяха водени от други треньори, като тогава Славиша Стоянович надигра Нестор ел Маестро по всички параграфи. Играчите в синьо демонстрира висока преса, която затрудни ЦСКА и доведе до попадението в тяхната врата. Индивидуалните грешки бяха сведени до минимум, като не се виждаше как "червените" биха могли да стигнат до гол във вратата на Мартин Полачек.
  Директорът загатна и за нов входящ трансфер
  Левски, може би, влиза в предстоящата среща като лек фаворит. Съдбата не веднъж си е правела шега с уж по-добрия отбор на хартия, който след това е напускал терена с наведена глава. На "Герена" вече обявиха, че основната цел е спасението на клуба, а всичко останало е на втори план. Успех в неделя ще гарантира на Дерменджиев спокойствие за работа поне в следващите месеци, а и 5-6 хиляди фенове по трибуните в мачовете след неделния сблъсък. Ясно е на всички, че взискателната "синя" публика ще бъде на стадиона, когато отборът печели, независимо от случващото се по високите етажи в клуба.
  За да гонят по-високо класиране от настоящото си, "сините" са длъжни да не губят сблъсъка с ЦСКА. Към настоящия момент 26-кратните шампиони изостават на три точки от "червените". Предвид колебливото представяне на отбора от "Армията" и слабото такова на лидера Лудогорец след подновяването на Първа лига, в лагера на Левски лъха оптимизъм дори, че тимът може да се намеси в борбата за титлата.
  Основният коз на Дерменджиев в предстоящия мач ще бъдат крилата. Паулиньо и Жерсон Кабрал ще се изправят срещу неопитните и колебливи бекове на "червените". Любослав Пенев няма да може да разчита на Жеферсон и Ангел Лясков, като опциите пред него са Иван Турицов, Стойчо Атанасов и Стивън Перейра. Турицов бе на добро ниво срещу Ботев (Враца), но сега ще има за задача да спира един от най-добрите футболисти у нас. Паулиньо постепенно възвръща формата си, а вече откри и головата си сметка през сезона. Бразилецът разполага с отлична скорост и техника и не би следвало да има проблеми с младока в червено. За своенравния Кабрал двубоят е перфектна възможност да покаже, че може да бъде от решаващо значение за "сините" и да си заслужи предложение за нов договор.
  На върха на атаката най-вероятно ще видим Станислав Костов. Благоевградчанинът не спира да вкарва гол след гол и със сигурност ще бъде пределно мотивиран да накаже и "червените". С головия нюх на Слави ще трябва да се справят неубедителните централни бранители на ЦСКА - Божидар Чорбаджийски и Николай Бодуров. Синхронът между двамата не е на ниво в първите мачове от полусезона. С евентуално включване от пейката на Валери Божинов, то тежките минути за отбраната на символичните гости са гарантирани.
  В центъра на терена Левски ще заложи на Мартин Райнов, Хали Тиам, а в ролята на плеймейкър ще бъде Давиде Мариани. Швейцарският маестро отново ще бъде натоварен с организирането на играта на "сините". При Дерменджиев Мариани влиза в ролята на Марселиньо от престоя на специалиста в Лудогорец. На този етап има още какво да се иска от 27-годишния халф, но в определени периоди в контролите и в официалните мачове той загатна, че може да бъде плеймейкърът, който Левски не е имал от последните месеци на Мехди Бурабия в клуба. Тиам е боец, но все така рисков футболист, който с всяко влизане рискува да остави отбора си с човек по-малко. Райнов изглежда все още притеснен след трансфера си от Берое. Повечето пасове на Марто са назад и настрани. Прави впечатление, че със сенегалеца са идентичен профил футболисти и това в дългосрочен план може да окаже негативно влияние върху играта на отбора във фаза атака.
  Определено може да кажем, че Левски вече има вратар! Макар и все още да не е в оптимална форма, Николай Михайлов демонстрира стабилност. Стражът е безупречен при центриранията, както и при удари от близка и далечна дистанция. При играта с крака също се справя на ниво. Вече записа и "суха" мрежа след завръщането си в Левски, а това ще му даде и допълнително самочувствие. На Ники не му е лесно с безобразната защита пред него. И срещу Локомотив (Пловдив), и срещу Витоша той изхаби доста нерви с посредственото представяне на Давид Яблонски и Нуно Рейш. Двамата са далеч от познатото ниво и се надпреварват да грешат. Именно тях може да отличим като най-слабото звено в състава на Левски. След контузията на Холмар, делата с уговорени мачове в Чехия и все още липсващото предложение за нов договор, Яблонски е далеч от формата, която демонстрира през миналия сезон. По всичко изглежда, че бранителят кара последните си дни на "Герена". Той така и не успява да изгради синхрон с Рейш. Португалецът е бавен и често допуска лесно да бъде надигран от противниковите нападатели. Именно негова бе и вината за гола на Анте Аралица, като във въпросния мач допусна още няколко елементарни грешки.
  Георги Дерменджиев едва ли ще рискува с пускането в игра на Живко Миланов, който все още не е подновил тренировки с основната група на Левски. Това означава, че като титуляр в дясната зона на отбраната ще излезе Милош Цветкович. Бъдещето на сърбина също изглежда далеч от "Герена" след края на сезона. Той определено не е във форма, често се увлича в атака, а в отбрана допуска да бъде преминаван с лекота от съперниците. В момента, в който Миланов бъде готов за игра, Милош ще бъде забит на пейката. Отляво в отбрана Иван Горанов остана константна величина в състава на Левски. Капитанът на "сините" ще трябва да се справя с, може би, най-острият футболист на ЦСКА - Едвин Джеси.
  Силните страни на Левски в предстоящото дерби в неделя определено са в офанзивен план, както и на вратарския пост. Триото в атака и Николай Михайлов са козовете на Георги Дерменджиев. До голяма степен от тяхното представяне ще зависи и дали "сините" ще си тръгнат като победилите от Националния стадион "Васил Левски" в неделя.
  Митрев разтрогна със "сините", пратиха Нашименто в Румъния
  на 21.02.2019 в 21:51:38 #19
  Не се бойте левскари ще бием прасетата.левски е религия
  на 21.02.2019 в 21:48:34 #18
  Ще смажем тирета от ловеч
  на 21.02.2019 в 21:41:37 #17
  ..."Силните и слабите страни на Левски преди дербито с ЦСКА"... ---------------- От кога мачовете между Левски и Литекс тире София (Тирето) станаха ДЕРБИ ? Не си спомням мачовете между Литекс и Левски някога да са били дербита де ева и смешниците ви... "Видяла жабата че подковават коня и тя вдигнала краче.." Колкото и да се пънете да внушавате на феновете, че Литекс са ЦСКА, това няма как да се случи... Това "дерби" остана в историята след ! Обявяване фалита на ЦСКА на 09. 09 2016 https://topsport.bg/cska/ofitsialno-ot-9-septemvri-nyama-tsska.html
  на 21.02.2019 в 21:03:38 #16
  Тегав мач между припсове и говеда.Едните ще се доказват пред новия бащица,а другите че не са селския Ловеч.
  на 21.02.2019 в 20:05:08 #15
  Нашите момчета трябва да излезнат със спортна злоба на макс и да разпердушинят синята паплач! Само така ще ги победим. Още от тунела на стадиона нашите трябва да ги сдухат и да им вземат страха.
  на 21.02.2019 в 19:35:21 #14
  Колеги, "мелеоните", "емблемите", "хистърито" имат значение в дългосрочен план... Когато се играе конкретен мач влияе настоящото положение в смисъл кадри и подготовка. Резултатът, естествено, зависи и от т.н. "спортно щастие"...
  на 21.02.2019 в 19:25:09 #13
  но в определени периоди в контролите и в официалните мачове той загатна, че може да бъде плеймейкърът, който Левски не е имал от последните месеци на Мехди Бурабия в клуба. =============================== Кога ще плащат за Бурабия? :
  на 21.02.2019 в 19:00:33 #12
  ...Допълнение, отнасящо се до треньорите на двата отбора... Л. Пенев няма никакъв положителен актив като треньор за разлика от Дерменджиев. Но всичко зависи от "материала"! Едно е да се разполага със селекцията на Лудогорец, друго е със селекцията на ЦСКА и Левски...
  на 21.02.2019 в 18:50:15 #11
  За слабите страни на двата отбора спор не може да има, но "силните" не вдъхват особено доверие. И в двата отбора има кадрови проблеми и двамата треньори са от кратко време на постовете си. Последните мачове показват примерно еднакви възможности и на двата отбора, реален е равен резултат, но е естествено някой вкаран гол или след индивидуално изпълнение или след някоя грешка да определи носителя на трите точки! ...Песимист съм относно качеството на ЦСКА в момента, мисля, че и съперниците не са нещо по-добро като футбол. Но ако някой от двата съперника спечели мача, сигурен съм, че ще има големи истерии и по медиите и по форумите, както винаги в последните години, в които и ЦСКА и Левски традиционно се оказват извън борбата за титлата...
  на 21.02.2019 в 18:27:31 #10
  Колега ... свали оранжевите очила и погледни трезво на нещата!
  на 21.02.2019 в 18:15:12 #9
  Всички тук сме сигурни на 100%, че ако не беше дал 8 мелеона за енблемата, ГриГан щеше да ги даде за футболисти!" _______________ Не сме сигурни че щеше да ги даде за футболисти, но не сме и сигурни на 100% че нямаше да ги даде. Нали така? Ако не за футболисти, тези пари можеха да отидат за базата например, за нови кенефи.. а сега к'во
  на 21.02.2019 в 18:06:05 #8
  Отново тъпа статия. Нивото на журналистите в топспорт пада , без някога да е било високо.
  на 21.02.2019 в 17:54:43 #7
  #7 ... Всички тук сме сигурни на 100%, че ако не беше дал 8 мелеона за енблемата, ГриГан щеше да ги даде за футболисти!
  на 21.02.2019 в 17:30:17 #6
  Нашите вечни абонати, като победим лефскито, ще си оправим настроението.
  на 21.02.2019 в 17:22:06 #5
  Малоумният писарушко да си беше направил поне труда да провери, че Цветкович е наказан за мача в неделя. Сините копита са с една идея по-малко слаби на хартия, но имайки предвид очакваното ужасно студено време и скапан терен, мачът ще си е тежка ръганица между два много слаби отбора и който му върже да вкара един гол, ще победи.
  на 21.02.2019 в 17:11:59 #4
  Дано рогатите ни бият, та белким ни дойде акъла в главата
  на 21.02.2019 в 17:10:55 #3
  Червените фенове са тъпи. Да се платяла емблемата. Е добре, плати се, и какво? Вместо 8 милиона да отидат за качествени попълнения, те оттекоха в канала Ганчев сега сигурно си блъска главата за дето е послушал големите моралисти.
  на 21.02.2019 в 16:05:50 #2
  Силните страни на ФК Доносник били нападението и вратаря хахахахха ще ме убие автора.. Костов олигофрена, Никито пацула, треперим Армейците
  на 21.02.2019 в 15:56:18 #1
  Да не надуваме балона- мач за мач, нека напрежението е при микренци! Те се напинят като глист на буца че се борели за титла- за тях победата е задължителна , ако наистина имат подобно цел, а не само приказки за пред хората.При нас положението е- мач за мач и каквото стане, тоя сезон задължителни цели нямаме с оглед на всичко което се случи от ноември насам.